Ritratt: Moviment Graffitti .td_uid_2_6119fb8586638_rand.td-a-rec-img{text-align:left}.td_uid_2_6119fb8586638_rand.td-a-rec-img img{margin:0 auto 0 0} Tressqet mozzjoni fil-Kunsill Lokali ta' Marsaskala biex il-Gvern jirtira s-sejħa għall-offerti u l-proġett tal-marina kif preżentat. Fi stqarrija l-Partit Nazzjonalista qal li wara l-pressjoni b'mod partikolari mill-kunsilliera lokali, "Transport Malta ammettiet li għaġġlet meta ħarġet it-tender għall-konċessjoni tal-Marina qabel ma sar studju serju dwar l-impatt fuq residenti, in-negozju u l-ambjent tal-bajja." Il-mozzjoni tressqet mill-Minority Leader tal-Partit Nazzjonalista John Baptist Camilleri. Il-Ġimgħa Transport Malta ħabbret li se tniedi proġett ġdid għall-marina f'Wied il-Għajn biex tinkoraġġixxi iktar turisti biex iżuru n-Nofsinhar ta' Malta. Il-marina proposta tesa' 700 dgħajsa u l-pjan jinkludi breakwater ġdid u mollijiet. "Il-proġett tal-marina f'Marsaskala sar bla pjan u konsultazzjoni" – PN Minn naħa tagħhom ir-residenti ta' Wied il-Għajn qalu li l-pjanijiet tas-sottokumitat tal-kunsill lokali għax-xogħlijiet li se jsiru fil-lokalità, se jisirqu l-art mill-pubbliku. Dan qaluh f'ittra li kitbu flimkien mal-NGO Moviment Graffitti, u li indirizzaw lill-Prim Ministru Robert Abela, il-Ministru għat-Turiżmu Clayton Bartolo, u l-Ministru għall-Ambjent Aaron Farrugia. "Fasslu pjan biex tinsteraq l-art" – Residenti Skalin Il-Partit Nazzjonalista, li hu kontra l-proġett qal li hu proġett sproporzjonat u mgħaġġel. "In-nofsinhar ta' Malta jeħtieġ investimenti kemm għar-residenti kif ukoll għat-turiżmu fiż-żona, iżda dan irid isir f'armonija mal-bżonn tal-komunita' mhux minn wara dahar kulħadd bħal ma qed jagħmel il-Gvern f'Marsaskala," qal il-Partit Nazzjonalista permezz tal-istqarrija dan filwaqt li qed jitlob lill-Ministru responsabbli, Ian Borg, biex jikkonferma jekk sarx xi studju dwar l-impatt fuq kif il-proġett propost jolqot l-ambjent fil-bajja, kif ser jolqot il-parkeġġ u l-istil ta' ħajja tar-residenti u kif ser jolqot in-negozji. Dwar il-proġett propost il-PN qal li l-Gvern irnexxielu joħloq konfużjoni, "b'deputati parlamentari tal-Gvern stess fuq id-distrett ta' Marsascala jgħidu li saru jafu bil-proġett mill-media." Fost dawn hemm id-deputat Laburist Jean Claude Micallef li f'post fuq Facebook kiteb li dan mhux mod kif ikunu stmati r-residenti filwaqt li appella biex jirrenja s-sens komun. Ir-residenti ta' Wied il-Għajn imħassbin fuq żvilupp qerriedi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6119fb8586927_rand.td-a-rec-img{text-align:left}.td_uid_3_6119fb8586927_rand.td-a-rec-img img{margin:0 auto 0 0}